مارسێلۆ بیێلسا
مارسێلۆ ئالبێرتۆ بیێلسا کالدێریا ()، ناسراو بە El Loco Bielsa کە واتای "بیێلسای سەرشێت" دێت (لەدایکبووی ٢١ی تەممووزی ١٩٥٥) ڕاھێنەرێکی ئەرجەنتینی تۆپی پێی کەوا ڕاھێنەرایەتی یانەی لیدز یونایتد دەکات. لە پێشتریشدا یاریزانی بەرگریکار بووە بۆ ھەریەک لە یانەکانی نیویڵس ئۆڵد بۆیس، ئنستیتۆ دێ کۆردۆبا و ئارجێنتینۆ.

بیێلسا وەکو بەرگریکار بۆ تیمی یەکەمی نیویڵس ئۆڵد بۆیس یاری کردووە، بەڵام لە تەمەنی ٢٥ ساڵیدا وازی لە یاریکردن تاکو تەرکیز بکاتە سەر کاری ڕاھێنەری. بیێلسا ڕاھێنەرایەتی جەندین یانەی کردووە لەپاڵ دوو ھەڵبژاردەش کە بریتین لە چیلی و ئەرجەنتین. لەژێر ڕاھێنەرایەتی ئەودا، نیویڵس توانیان دوو جار نازناوی خولی ئەرجەنتین ببەنەوە، و لەگەڵ یانەی ڤێلێز سارسفیڵدیش بە ھەمان شێوە.

ئەوکاتەی بووە ڕاھێنەری چیلی، بیێلسا بەشێوەیەکی بەرچاو ھەواداری پەیدا کرد بەوپێیەی ھەڵبژاردەکە لەژێر سەرپەرشی ئەو بەشێوەیەکی بەرچاو باش بوون. کەسایەتی و ڕەفتارەکانی ھەمیشەی جێگای سەرنجی میدیاکان بوونە ھەم لە بواری وەرزشی ھەمیش سیاسی. بیێلسا بۆ ماوەی دوو ساڵ لە ئەتلەتیکۆ بلباو ڕاھێنەری کردووە لەنێوان ساڵانی ٢٠١١ بۆ ٢٠١٣ و توانی یانەکە بگەینێتە چەندین یاری کۆتایی بەڵام شانس یاوەری نەبوو لە ھیچیان. دوای بلباو بیێلسا سەرپەرشتی چەند یانەیەکی جیاوازی کرد، بەڵام سەرکەوتنێکی بەرچاوی نەبوو.

لە حوزەیرانی ٢٠١٨دا، بیێلسا کرایە ڕاھێنەری یانەی لیدز یونایتد، لە دووەم وەرزی خۆی وەک ڕاھێنەر توانی یانەکە بگەینێتەوە پریمەرلیگ.

سەرچاوەکان

بەستەرە دەرەکییەکان 

ڕاھێنەرانی تۆپی پێی ئارجەنتینی
ڕاھێنەرانی تۆپی پێی دوور لە وڵات لە ئیتالیا
ڕاھێنەرانی تۆپی پێی دوور لە وڵات لە ئیسپانیا
ڕاھێنەرانی تۆپی پێی دوور لە وڵات لە ئینگلستان
ڕاھێنەرانی تۆپی پێی دوور لە وڵات لە چیلی
ڕاھێنەرانی تۆپی پێی دوور لە وڵات لە فەڕەنسا
زیندووان
لەدایکبووانی ١٩٥٥
یاریزانانی تۆپی پێی ئارجەنتینی